রাণীনগর সরকারি পাইলট উচ্চ বিদ্যালয়

রাণীনগর সরকারি পাইলট উচ্চ বিদ্যালয় নওগাঁ জেলার রাণীনগর উপজেলার একটি ঐতিহ্যবাহী মাধ্যমিক শিক্ষা প্রতিষ্ঠান। বিদ্যালয়টি ১৯৩৭ সালে প্রতিষ্ঠিত হয় এবং ২০১৮ সালের ১১ অক্টোবর সরকারিকরণ করা হয়।

 ইতিহাস 
বিদ্যালয়টি ১৯৩৭ সালে প্রতিষ্ঠিত হয়। দীর্ঘদিন এটি বেসরকারি হিসেবে পরিচালিত হলেও ২০১৮ সালের ১১ অক্টোবর সরকারি ঘোষণা গেজেটভুক্ত হয়।বিদ্যালয়ের প্রধান শিক্ষকের পদ নিয়ে দীর্ঘদিন ধরে দ্বন্দ্ব ও অভ্যন্তরীণ কোন্দল চলছে। এর ফলে পাঠদান ও বিদ্যালয়ের স্বাভাবিক কার্যক্রম ব্যাহত হচ্ছে বলে স্থানীয় অভিভাবক ও শিক্ষার্থীরা অভিযোগ করেছেন।

 কর্মসূচি ও উদ্যোগ 
সম্প্রতি বিদ্যালয়ে পরিচ্ছন্নতা অভিযান শুরু হয়। উপজেলা প্রশাসনের উদ্যোগে এবং শিক্ষার্থীদের অংশগ্রহণে এ কর্মসূচি চালু হয়, যার উদ্দেশ্য ডেঙ্গুসহ মশাবাহিত রোগ প্রতিরোধ করা। বিদ্যালয়ের ভেতর পরিষ্কার-পরিচ্ছন্ন রাখার পাশাপাশি শিক্ষার্থীদের সচেতনতা বৃদ্ধির জন্য পরামর্শ দেওয়া হয়। সিদ্ধান্ত অনুযায়ী, এখন থেকে প্রতি মাসের প্রথম স্কুল খোলার দিনে নিয়মিত পরিচ্ছন্নতা অভিযান পরিচালিত হবে।

 আরও দেখুন 
 নওগাঁ জেলা  
 রাণীনগর উপজেলা

 তথ্যসূত্র 

বিষয়শ্রেণী:১৯৩৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:নওগাঁ জেলার বিদ্যালয়
বিষয়শ্রেণী:রাণীনগর উপজেলা
বিষয়শ্রেণী:নওগাঁ জেলা